da en en en fr de da id da sv da da en et da da da da da en en
2. holdet bekræftede deres berettigelse - Albertslund snublede mod Svanholm II - Hamid Shah på vej tilbage - Svanholm Cricketklub
Mandag d. 2. juli 2012 kl. 20:28 af Henrik Pfaff
Man måtte under sig over, at Albertslund, der dagen før havde været i Fredericia (gevinst) og formentlig kommet rimeligt sent hjem og kunne være særligt oplagte valgte at gå i marken mod et Svanholm II-hold, som var i en stærk opstilling med landholdsspillere i form af Hamid Shah og Basit Shah, ex landsholdsspiller Rohit Kanaya med flere..
På en varm sommerdag fik Albertslund lov til at stå i 50 overe, mens vi på en langsom bane lavede 242 for 8. Åbningsgærdet Hamid Shah (43) og Usman Akram (22) skiltes først ved 78.
Bobby Malik (31) i sving
Svanholms Rohit Kanaiya kastes ud af S. Ahmed
Hamid Shah, der havde fået en førsteholdspause for at genfinde sin form på 2. holdet. Uden man kan sige, at han blomstrede af overskud og slagkraft, så spillede han en umådelig ansvarsfuld halvleg med sine 43 ud gennem hullerne på 62 bolde. Det forekom overraskende, da han blev bowlet Men der blev bidraget bredt, da åbnerne havde taget gassen af Albertslunds ballon, bl.a. af Rohit Kanaya, Imran Raja Khan og Khizar Javaid med 30, 29 og 28, for ikke at forglemme Bobby Maliks 31.
Vi havde to uheld. Bobby Malik fik en mindre ansigtslæsion, da han prøvede at standse en bold i marken med overlæben, mens Basit Shah humpende måtte forlade banen efter 5 overe og en fod, der var trådt forkert på.
Svanholms Bobby Malik får førstehjælp efter at være ramt i ansigtet af en bold under markspil. Bekymrede mod og medspillere og dommere ser til. Malik må dog glæde sig over, at det kun er udseendet af ansigtet og ingen læsioner, der kom ud af bekendtskabet med bolden.
1. og 2. holds hygge. Zishan Shah – helt til venstre – kom i sving som markreserve, da 2. holdsspillere blev skade
2. holdet har nu sommerferiepause, men efter to sejre over divisionens nr. 2 Albertslund før sommerferien kan der vel ikke være tvivl om, at det var rigtigt, at holdet rykkede op.